open-index/open-wikipedia-markdown huggingface dataset:
Kobun Binatang Medan

**Kobun Binatang Medan**, na dumenggan ditanda *Medan Zoo*, i ma kobun binatang na adong di Medan, Sumatera Utara. Luat na di Simalingkar B, Kecamatan Medan Tuntungan. Kobun binatang on diresmihon di tanggal 14 April 2005 angkup Abdillah ima wali kota Medan di tingki i. 

## Masala
Kobun Binatang Medan godang mandapot bulaling sian natorop alani nasip angka pinahan disan mansai mangharingkothon, songon hajadian i harimo sumatera na mate dang sa dia leleng on. Ditamba dohot parorot kobun binatang na hurang diparatehateon sian lante handang na markerak, inganan ni aek marlumut, handang na so adong tarup lao marlinggom.

Piga piga pananganon nga dibuat songon na diulahon Direktorat Jendaral Konservasi Sumber Daya Alam dohot Ekositem (KSDAE) nasida nunga mambahen Pangaramotion tu kobun binatang, rutin mamareso tu angka pinahan, dohot mangutamahon parhorasan ni angka pinahan na adong di kobun binatang.

## Marragam Binatang

* Adong do ragam ni binatang na unggul na menarik idaon. Dison adong pigapiga binatang ikonik na boi didapot di kobun binatang on :
* Gaja: Kobun Binatang Medan adong dua gaja na gabe sala sada daya tarik na utama tu angka partandang.
* Harimau Sumatera: Adong opat harimau sumatera, ima spesies na lingka huhut diondihon.
* Harimau Benggala: Kebun binatang on pe mangurus opat harimau Benggala.
* Orangutan : Dua orangutan boi diida angka na ro, mambahen lam godang primata di kobun binatang.
* Beruang Madu: Adong onom ursa beruang madu, na tarbarita alani parange na unik jala menarik.
* Huting mas: Kebun Binatang Medan pe adong do tolu huting mas, na menarik gabe binatang na gelleng na manganhon.
* Merak dohot Kakatua: Marragam do jenis ni pidong, tarmasuk ma i merak dohot kakatua, na mambahen lam uli kobun binatang on.

Kobun Binatang Medan adong 57 ragam binatang dohot hirahira 167 binatang marsada-sada. Kobun binatang on marusaha maningkatkon bitik partandang dohot rangrangan dungdungon malua, i dia piga-piga binatang inda be i kandang na sompit, mambaen alai bisa lobi bebas marpinda-pinda dot donok tu kondisi lung.

## Pasilitas

* Kobun Binatang Medan paradehon pigapiga pasilitas khusus tu dakdanak, mambahen inganan i gabe inganan na pas tu keluarga. Songon on ma pasilitas na boi diatimi dakdanak di Kebun Binatang Medan:
* Area Parmeaman Dakdanak: Adong do area khusus na dipapungu dohot marragam wahana parmeaman, na mambahen dakdanak boi marmeam sahat tu na puas jala mangatimi tingkina di kobun binatang.
* Edukasi Satwa : Kobun binatang on pe marpungsi do songon pasilitas pendidikan, di si dakdanak boi marsiajar taringot marragam jenis binatang dohot usaha pelestarian na diulahon. Rade do angka pemandu wisata mangalehon hatorangan taringot tu hasurungan ni ganup binatang.
* Inganan Piknik dohot Gazebo: Pasilitas on mambahen keluarga boi marnonang jala rap mangan dung diida nasida angka binatang.

## Pustaha
Museum Sumatera Utara

**Museum Sumatera Utara** manang na dumenggan ditanda **Museum Negeri Provinsi Sumatera Utara** on maringan di Jln. H.M. Jhoni, No 51, Medan. Ima museum na umbalga di Sumatera Utara na angka tadingtangingan sarita abahan ni bangso, omo seni, dohot sinaloan sian maragam ragam bangso-bangso na adong di Sumatera Utara. Museum on di taon 1954 jala diojakhon di hala 19 April 1982 sian Menteri Parsiajaran dohot Abahan na di tingki Daoed Joesoef. Museum on gabe sala sada museum na umuli di Indonesia. 

## Bangunan
Museum Sumatera Utara ojak diginjang tano saluas 10.468 m2, tardiri sian bangunan 2 lante na digunahon lao ruang rangsa hot, bilut rangsa temporer (tingki na tarsosak), bilut marjamita, bilut uluan ni museum, dohot angka ruangan na lain. 

Koleksi na adong di Museum Sumatera Utara i ma replika ni pihanan tandi di Sumatera, replika posil jolma na jolo, jala maragam panjama prasejarah. Adong pe tantean na lain hera arca-arca sian jaman Hindu-Budha, tantean batu nisan, Al-Quran, Replika Masjid Azizi adong di son, dohot do panjama sian jaman belanda di paluhuthon di son. Adong muse replika parngoluan di kota medan jaman na jolo. 

Bongka koleksi hera sinjata tradisional (tingki na jolo) dohot modern (hamajuan), ulaula komunikasi na di gunahon mangalo angka penjajah, poto huhut gombaran ulubalang dohot gubernur sumatera utara na jolo adong di son. 

## Uhum na Ingkon di Patui

# Unang mamangke flash (sondang ni senter) tingki marpoto, Flash dapot manegai material jala warna tu karya seni manang  artefak.
# Oraon mamangke tungkot tingki marpoto, alana dapot manggugai angka paratandang na asing jala marpotensi manegai barang seni.
# Diorai manjama Koleksi, alana dapot manegai artefak na mararga.
# Bolatbolat bagas mamotret (marpoto), angka partandang dianjorhon asa dang mambuat sude gombar sian bajur karya na dipateda, tuk mamoto bajurbajur na pinahamat timbil manarik. 

## Arga Karsis
Arga karsis di masuk tu bagas museum dibahen bagas piga piga ragam. 

## Jadual Tandangan

Sasara haganupan, Museum Negeri Sumatera Utara dang holan marguna ansiat inganan palumean artefak naujui, ale tong do ansiat pusok parsiajaran na mampromosihon pangantusian taringot to hamansamon abahan di luat i.

## Pustaha
Pamillit Presiden ni Amerika Serikat 2024

**Pamillit Presiden ni Amerika Serikat 2024** (Inggris: *2024 United States presidential election*), ima pamillitan presiden ni Amerika Serikat pa 60 hon, naung dipatupa tanggal 5 Nopember 2024 nasalpu. Bahat angka media massa mamprediksi molo Partai Republik namangusung mantan presiden 45, Donald Trump, dohot senator Ohio, JD Vance, gabe namonang dipamillitan on, mangalo wakil presiden Kamala Harris, dogot gubernur Minnesota Tim Walz.

## Pustaha
Stasiun Bandara Kualanamu

**Stasiun Bandara Kualanamu** na lobi ditanda Stasiun Kualanamu (KNM) i ma stasiun kereta api bandara kalas balga na adong di luat Bandara Internasional Kualanamu, tarampe dihatimboon +7,23 m, na diula PT Angkasa Pura II dohot KAI Bandara. Stasiun on peakna saluat dohot bandara sadao 100 m sian pintu haroroan bandara. Jala stasiun on gabe stasiun kereta api bandara na paduanon di Indonesia dungkon Stasiun Maguwo. 

Stasiun Bandara Kualanamu mampunai 2 sabola kereta dohot 3 peron (dalan gelleng na patalinga dohot rel kereta) dua peron sisi dohot sada peron pulau. Adong do pasilitas boa i ma masin lao mambuat siinumon, masin ceck-in (laporan bongot), papan surirang jadual, pere Wifi, ruang paimahon, kode lao mangan, ATM, dohot angka na asing.

Stasiun Kualanamu marhalado dua ragam kereta i ma Kereta Bandara Kualanamu pardalanan sian Kualanamu tu Medan dohot ongkos 40.000 sahalak, na sada nai  ima Kereta Srilelawangsa pardalanan Kualanamu tu Kuala Bengai dohot ongkos 65.000 sahalak. 

## Jadual
Jadual Kereta di Stasiun Kereta Kualanamu. 

Sian Kualanamu tu medan:

* Borhat Pungkul 05:20 WIB - Sahat pungkul 06:04 WIB
* Borhat Pungkul 06:35 WIB - Sahat pungkul 07:19 WIB
* Borhat Pungkul 20:25 WIB - Sahat pungkul 21:10 WIB

Sian Medan tu Kualanamu:

* Borhat Pungkul 05:20 WIB - Sahat Pungkul 06:04 WIB
* Borhat Pungkul 12:20 WIB - Sahat Pungkul 13:02 WIB
* Borhat Pungkul 19:40 WIB - Sahat Pungkul 20:24 WIB

## Pustaha
Stasiun Tebing Tinggi

**Stasiun Tebing Tinggi (TBI)** i ma stasiun kalas sada na tarampe di Kelurahan Satria, Kecamatan Padang Hilir, Kota Tebing Tinggi, Sumatera Utara. Stasiun on di buha di tanggal 6 Agustus 1915 jala marupahon jombar sian Punguan i luat Sumatera Utara dohot Aceh. Dohot timbo ni stasiun na hurang lobi 21,50 m diginjang sisik laut, mambahen stasiun gabe parsimpangan na ringkot laho sabola kareta api na padomuhon Medan, Siantar, dohot Kisaran. Sabola ni kareta api lao tu Tebing Tinggi parjolo loni dibungka di taon 1903 sian Deli Spoorweg Maatschappij (DSM).

Stasiun Tebing Tinggi mampuna onom sabona kareta api, dohot sada sabona tingkos tu medan, jalur dua tu siantar, dohot na patoluhon tu kisaran. Angkup ni i stasiun on dipasingkop dohot sada peron sisi jala sada peron na ris timbo. Stasiun on pe ampuna depo partukkang (hera bengkel) na lao gabe inganan ni perkakas kareta partukkang. 

## Pardalanan
Stasiun Tebing Tinggi marhalado marmansam pardalanan kareta api antar kota jala lokal. 

Antarkota 

* SU Sribilah Utama: Kalas Eksekutif-Bisnis, Pardalanan Medan - Rantau Prapat.
* Sribilah Fakultatif: Kalas Ekonomi/Ekonomi Premium, Pardalanan Medan - Rantau Prapat (didalanhon di ari tartontu).
* PD Putri Deli: Kalas Ekonomi, pardalanan Medan - Tanjungbalai.

Lokal

* DB Datuk Belambangan: Pardalanan Tebing Tinggi - Lalang (didalanhon di ari tartontu).
* SE Siantar Ekspres: Pardalanan Medan - Siantar

## Pustaha
Rumah Sakit Adam Malik

**Rumah Sakit Adam Malik** i ma rumah sakit umum na maringanan di jl. Bungan Lau,No 17, Kecamatan Medan Tuntungan, Kota Medan, Sumatera Utara. Rumah sakit on nunga jongjong sian taun 1993 na mulana marstatus Badan Hukum Negara (BHUN) na dungi marganti gabe Badan Layanan Umum (BLU) di taon 2009. Pasilitas medis na adong di rumah sakit adam malik on ima radiologi, instansi gawat darurat (IGD), laboratorium, medical check-up, ultrasound, CT Scan, apotek, MRI, dohot X-Rey, gari muse to hobason rumah sakit adam malik tupa do hera konseling hatorhison mental, optometri, patologi, dohot dokter umum.

## Pangambangon
Rumah sakit adam malik gabe sala sada pusat pasiajaran kedokteran dohot marsiajaran di luat medan, padohot gabe inganan lao manoppa dokter spesialis. tammat akreditasi dohot tingkat mansai jenges (paripurna) sian komite akreditasi rumah sakit (KARS). Rumah sakit adam malik mandohoti di ulahon PON 2024 Aceh- Sumut lao mangurupi hobasan medis.

## Pustaha
Sun Plaza

**Sun Plaza** i ma sada pusok parbalanjaon dohot apulan komersial na adong di kota Medan, Sumatera Utara. Pasdo maradong di Kelurahan Madras Hulu, Kecamatan Medan Polonia. Sun Plaza di bungka di 25 Februari 2004 dohot jom operasional sian 10.00 manogot sahat tu 21.00 borngin. Sun Plaza i ma mall kalas partongaan tu ginjang na parjolo di sumatera na di taon 2008 di tuhor Lippo Mall Retail Trust (LMIR-Trust) marhite-hite Lippo Malls mararga $146,7 Juta Dollar Singapura. Mall on ampunasa 6 lante dohot adong do bioskop Cinepolis.

## Hajadian

# Di tanggal 30 Maret 2015, jambar *tenant* bioskop rumpak tingki adong sipaturehon, na mambahen piga-piga partandang tarlukka.
# Di tanggal 7 Februari 2016, sada baoa didapot mate di lante bingkas dirimpu alani maningkot.

## Pustaha
Sampuran

**Sampuran** ima sada inganan na gabe pardomuan ni pardabuni aek sian piga piga aek na marpungu mahite hite sada binanga (binanga nagelleng manang na balga).

Sampuran somal ma i aek na madabu sian inganan na timbo tu toruna.

## Piga piga sampurang na timbol di Portibion

# Sampuran Victoria : Maringanan di Binanga Zambezi, di holang ni Bangso Zambia dohot Bangso Zimbabwe
# Sampuran Sosemite : Maringanan di Porlak Yosemite, di Bangso Amerika Serikat
# Sampuran Niagara : Maringanan ma on di holan ni Bangso Amerika Serikat dohot Bangso Kanada
# Sampuran Iguazu : Maringanan di Bangso Amerika Selatan, di holang ni Brazil dohot Argentina
# Sampuran Angel : Maringanan di Bangso Venezuala

## Piga piga sampuran di Bangso Indonesia
Nion ma piga piga sampurang na adong di Bangso Indonesia

# Sampuran Ponot : Maringanan di Huta Tangga, Kecamatan Aek Songsongan, Kabupaten Asahan
# Sampuran Tumpak Sewu : Mariganan di Huta Sidomulyo, Kecamatan Pronowijo, Kabupaten Lumajang
# Sampuran Panimbung : Maringanan di Huta Sajang, Kecamatan Sembalun, Kabupaten Lombok Timur
# Wisata Sampuran Siringo : Maringanan di Huta Silalahi II, Kecamatan Silahisabungan, Kabupaten Dairi
# Sampuran Sipisopiso : Maringanan di Huta Tongging, Kecamatan Merek, Kabupaten Karo

## Piga piga Gobbar ni Sampuran di Portibi on

Ugasan:Sampuran siringo.jpg|Sampuran Siringo - Huta Silalahi II
Ugasan:Air Terjun Sipisopiso1.jpg|Sampuran Sipisopiso - di Huta Tongging
Ugasan:Angel Falls in Venezuela.jpg|Sampuran Angle - di Venezuela
Ugasan:Near Krang Suri Waterfall.jpg|Sampurang na adong di portibi on


## Pranala Ruar

* Detik Travel

## Pustaha
Sampuran Ponot

**Sampuran Ponot** ima Sampuran nattimbo di bangso ta, bangso Indonesia, timboni sampurang on ima 250 meter, talo do timboni sampuran na adong di Provinsi Jawa Timur, ima na margoar Sampuran Madakaripura (Timbona 200 meter), sampuran Ponot on, olo do muse sipata idok goar na Sampuran Siguragura.

## Haroroan ni Aek Sampuran Ponot
Sampuran on jotjot do tutu muse idok sampuran Siguragura, ala na Sampuran on maringanan di Dalan Siguragura, Huta Tangga, Kecamatan Aek Songsongan, Kabupaten Asahan, Haroroan ni aek na adong di Sampuran on, ima sian aek ni Tao Toba. Sampuran on di bungka do dua pulu opat jom, manang ise pe na aneng ro mangida sampuran on boi do ganup ari, alana dang adong jam tutup ni inangan on dibahen.

## Godang ni Sigararon Masuk tu Sampurang Ponot
Taringot tu sigararon lao mangida sampuran on, on ma barita siboto on ta :

# Na ro Markareta (Dua Ban Na) : Rp. 10.000
# Na ro Marmotor (Opan ban Na) : Rp. 20.000

## Pardalanan asa sahat tu Sampuran
Lao mangida sampuran on, molo hita sian Kota Medan, leleng ni pardalan ta ima hira hira 4 sampe 5 jom, alana dao na sian Kota Medan hira hira mar 216 Kilometer. Boi do muse hita sian Siantar tu Balige, manorus tu Parapat sahat tu Porsea na adong di Kabupaten Toba.

Molo nunga sahat hita di Harbangan ni Sampuran Ponot on, ta patorus dope pardalan na dao na hira hira mar 1,45 kilometer nai, mar belok belok do dalan tu bagasan songon ulok, alai datung gabe mabiar hita disi, alana bagak do dalan na di haroro ni PLTA Siguragura na dohot padengganho dalan na lao tusi.

## Hahaadongan Dibagasan ni Sampuran
Molo taringot hahaadongan dibagaasan ni sampuran, gomodang an do jolma ro laoho maridi, margombar gombar dohot maradi sallos sian angka ula ula na ganup ari, songon angka parkota, ro ma nasida tu Sampuran on lao paluahon angka arsak dohot pikkiran alani parkarejoan dohot sukkut ni pikkiran alani tading i kota.

## Pranala Ruar

* NorthSumatraInverst
* Indonesia.go.id
* Inilah
* Gramedia
* iNews

## Pustaha
Tao Aek Natonang

**Tao Aek Natonang** ima sada Tao na adong di huta Tanjungan, Kecamatan Simanindo, Kabupaten Tobasa, Indonesia, songon paddok ni angka jolma taringot tu Pulo Samosir, "*Polo I gijang ni pulo"* jala attar songoni ma muse hata taringot tu Tao on, ima : "*Tao di gijang ni Tao*". Tao Aek Natonang dos do songon appara na, ima Tao Sidihoni, sarupa tao na di atas ni tao do nasida na dua.

## Sada sian dua tao di gijang ni tao
Dos do dohot Tao Sidihoni, Tao on jotjot di dok *Tao i gijang ni tao*, jala songon Tao Sidihoni do anggo tao on,ima tao na adong diatas ni Tao Toba, di Pulo Samosir, tarsahira jolma ma tao on, mar ampara do anggo tao na dua on.

## Pardalana Lao Tu Tao Aek Natonang
Molo aneng sahat tu inganan ni Tao on, Molo harorotta sian Kota Medan, Boi ma hita mamolus sian huta Siantar, Markareta (na dua ban na) manang marmotor (na opat ban na), ta uduti ma tu huta Tomok, sian i dang sadia dao na i be hita asa sahat tu Tao on.

Molo sian huta Sidikalang, boi ma hita masuk sian Simpang Tele, tabolus ma annon Tano Ponggol marhite hite Jambatan Aek Tano Ponggol.

## Haroro ni Goar Ni Tao
Molo taringot tu Haroro ni goar ni tao on, dang dao sian na masa di bagasan tao i, ima aek na tonang, songon na dame aek i idaon, dang pola piga hali adong alogo ro mangullus molo dison, ido umbbaen gabe songoni dibahen parluat i goar ni Tao i.

## Inganan Marwisata
Mardalani manang marwiata tu Tao Aek Natonang, ragam do na boi di ulahon di luat tao on, adong do na marborgin di pinggir ni taon ma makke tenda, adong do na holan mamolus dohot margombar gombar, alai alani ngali na, di pabotohon ma tu angka na aneng marbornggin asa diboan be angka na hobbar molo aneng marborngin di son, gabe ngali do dison alani godang do ha pinus di son. Molo di ari biasa, dang pala piga halak jolma na ro marwiata tu Tao on, alai molo di tingki libur, olo do godang jolma ro tuson, hira hira sahat mar 200 jolma (barita taon 2019). 

## Pranala Ruar

* IndonesiaBaik.id
* InfoSumut.id
* Merdeka.com
* OneToba.com
* TribunNews

## Pustaha
Tambak Misionaris Dr. I.L. Nommensen

**Tambak Misionaris Dr. I.L. Nomensen** ima sada inganan na adong di Huta Sigumpar, Sumatera Utara. Inganan on dibaen lao mangingot angka na denngan na binahen ni ama Nommensen, na ro sian Bangso na asing lao pabaritahon barita na uli taringot tu haporseaon ni halak kristen, tarlumobi ma tu angka Bangso Batak, tarlumobi muse tu nasida angka ruas ni HKBP.

## Na adong di Tambak on
Tambak on, maringanan di dalan na metmet di luat ni Gareja HKBP Nommensen Sigumpar, Toba. Adong ma onom inganan ni jolma naung sonang maradian disi, ima:

# Dr. I.L. Nommensen
# Frieda Nommensen (Boru na)
# Hulda Kaiser (Panggatti ni Ama Si Nommensen)
# Misr Brinkschmidt (Panggurit ni Si Nommensen)
# Hans Marrich Klaus (Dongan Ni Si Nommensen)
# Liesette Niemann (Si pangobati)

Dang holan i, adong do muse disi di suan panangga ni Si Nommensen na dibahen goar na si Tuan Sipakkur

## Dipagidohon Menteri Pariwisata Gabe inganan Wisata Haporseaon
Di Haroror ni bokkas ni Menteri Pariwisata, ima ama Sandiaga Uno tu Tambak on, ima na di tanggal 25 Mei taon 2021, di pagido rohana do asa gabe sada sada inganan wisata haporseaon Tambak on, nian andorang so dihahon iba i, nunga tung godang be angka jolma ro marwisata tu tambak on, dang holan angka nar haporseaon kristen, angka na marhaporseaon na asing pe jotjot do ro tu tambak on lao mangida angka na adong di luat ni tambak on. 

Molo di tingki pesta hahaadongan ni HKBP, torop do angka jolma ro tu tambak on, songon di tingki Hahaadongan ni HKBP na pa 100 taonkon, ima na di tanggal 23 bulan lima di taon 2018, adong do marratus jolma ro tu tambak on.

## Tambak ni Si Nommensen Siboan Dame

Taringot tu Ama Si Nommensen, ibana dang hossa holan siboan barita na uli tu angka halak Kristen, alai dohot do angka passiajaran martukkang na diboto imana di lehon tu angka Bangso Batak, dung di haroro na, lam malo do angka bangso batak di angka partukkangan. Nommensen ima sada ama na ro sian Bangso Jerman tu tano Batak di taon 1862, sahat tu na monding ibana di tano batak, di Sigumpar taon 1918.

## Tading tading ni Si Nommensen di Tano Batak

# Huria Kristen Batak Protestan (HKBP)
# Bibel Bahasa Batak
# Piga piga Sikkola
# Inganan Marobat
# Bukku ma taringot tu Basaha dohot paradaton ni Halak Batak

## Piga piga Gombar na adong di Tambak

Ugasan:HKBP ( Huria Kristen Batak Protestan ).svg|HKBP tading tading ni Si Nommensen
Ugasan:HKBP DR. I.L. Nommensen, Res. Nommensen Sigumpar (2).jpg|HKBP Nommensen
Ugasan:HKBP Dame Saitnihuta, Res. Dame Saitnihuta 03.jpg|Gareja Dame


## Pranala Ruar

* HKBP : (Diida: 08 November 2024)
* TobaRia : (Diida: 08 November 2024)
* AntaraNews : (Diida: 08 November 2024)
* HarianSIB : (Diida: 08 November 2024)
* OneToba : (Diida: 08 November 2024)
* GoRiau : (Diida: 08 November 2024)

## Pustaha
Katedral Medan

**Katedral Medan** i ma paroki di toruni Keuskupan Agung Medan na tarampe di Kota Medan, Sumatera Utara. Goar ojak ni Gareja on i ma Gereja Santa Perawan Maria yang Dikandung Tanpa Noda.

## Turiturian
Di mulanya gareja on dipajongjong taon 1879, Gareja Katedral Medan i ma sopo martarup bulung ni rumbia jala ijuk inganan margareja angka ruas ni Katoliik tarutama sian bangso Tamil dohot Bolanda. Taon 1884 ruas ni Katolik martamba gabe 193 halak, jala dibuatma parluasan tu garejai.

Taon 1905 tingki ruas ni nunga martambah godang di bahen ma pambangunan Gareja, ditumpakhi pastor Ordo Jesuit. Gareja i di paojak bulan Nopember di tain na sarupa dohot dorpi batu huhut tarup Seng. Di 30 Januari, Gareja di parluas lao pangadahon panti iman jala ruang panjangkonon dosa.

## Lapatan
Angkup ni inganan marminggu, Gareja on pe  marlapatan ansiat inganan mardalani lao maredagangedang, godang partandang sian ruar Kota huhut ruar Nagari ro di mida haulion Pangarangrang angkup margareja. Misa ariari dipaadong ganup ari senen sahat tu kamis jom 06.00 WIB, dohot jadual misa mingguan na maragam. 

## Pustaha
Sunge Asahan

**Sunge Asahan** ima sada Sunge na ganjang na 147 Kilometer, maringanan ma di Kecamatan Bandar Pulau, Kabupaten Asahan on di Provinsi Sumatera Utara, Indonesia. Haroro ni aek na adong di Sunge Asahan ima na sian aek Tao Toba jala ma molus ma i sian Huta Porsea, na di Kabupaten Toba sahat ma i di ujung na ima na di Teluk Nibung na di Kabupaten Asahan.

## Dao ni pardalan tu Sunge Asahan
Alani nunga godang angka jolma di luat portibi on na mannada Sunge on, tar lumobi angka na marlomo ni roha tu Olah Raga Arumjerem, tab baen ma barita pardalan sian bandara sahat tu Sungen on, Asa sahat tu sunge on, molo sian Medan adong dua dalan na somal di dalani ima, na parjolo Sian Bandara Kualanamu na di Medan, manorus ma tu Bandar Pulau, jala di uduti ma muse tu Huta Tangga na dao na hira hira 90 kilo meter, molo sian Bandara i, hira hira 4 sahat tu 4,5 jom ma pardalanan.

Na paduahon, Sian Kota Medan ma molus tu huta Porsea, leleng na 5 sahat tu 6 jom, saleleng di pardalanan hita, boi ma ta ida angka angka pamndangan na uli jala bagak ima angka huta di pinggir ni Tao Toba.

## Olah Raga Arum Jeram di Sunge Asahan

Alani balga ni aek na, ima aek na ro sian Tao Toba, Sunge on nunga be godang di tadda angka jolma na sian angka bangso na asing, tarlumobi nasida na marlomo ni roha di olah raga Arumjerem, dang na sahali dua hali be **Sungen Asahan** on di bahen gabe inganan lao marlubba, alai nunnga tung jotjot be on dibahen laho inganan marlubba, sampe parohon angka bangso na asing, songon na i baritahon, Sungen on nomor tolu ma na umbagak laho inganan mar arum jeram di sandok portibi on.

## Piga piga Impola ni Sunge Asahan

**mambahen Arus ni Listrik**

Songon na di baritahon, Aek ni sunge asahan on nunga di pakke laho mammbaen Arus ni Listrik na boi laho di pakke angka jolma di parngoluan nasida siganup ari. Marhite hite PLTA ima na di Sigura-gura na di karejoi par PT. Inamum, boi ma adong arus ni listrik sahat 286 MW

**Inganan Marwisata**

Hahaadaongan ni Sungen on, adong do piga piga inganan na gabe inganan marwisata, songon Sampuran Ponot, alai molo na gumodang di tadda ni angka par bangso na asing, ima wisata Arum Jeram **Sunge Asahan**.

**Inganan Mabuat Dekke**

Alani godang ni aek na umbahen gabe godang do muse Dekke na boi di dapot sian Sunge on, adong do piga piga dekke na jotjot di dida jala di dapot sian Sunge on, songon dekke Jair, Kepala Tima, Dekke Saribu, Dekke Sepat, Dekke Mas, Dekke Haruting, dohot angka dekke dekke na asing.

## Bereng muse

* Sampuran Ponot
* Tao Toba
* Pulo Samosir
* Tao Sidihoni
* Tao Aek Natonang

## Pranala Ruar

* iNews
* HumasIndonesia.id
* Website Resmi Kabupaten Asahan

## Pustaha
Sunge

**Sunge** manang **Binanga** (Bahasa Indonesia : *[[:id:Sungai|Sungai]]*) ima sada inganan habaoran ni aek na somal na gajjang jala torus mardalan aek dibagas na jala marnunut dang marna so.

Sungen somal na ima inganan ni aek na mardalan sian inganan na timbo sahat u inganan na toruk, molo somal haroro ni aek ni sunge ima na sian harangan manang dolok, marmolus ma aek i jala somal na so ma aek na i di tao manang di laut.

## Ulu ni Sunge
Somal na, Ulu ni Sungen jotjot ma ulu na i sian Harangan, manang sian Dolok na timbok, alai adong do muse ulu ni sungen na sian Tao, na ujung na sahat ma tu laut, songon Sunge Asahan, haroro ni aek na dibagasan ni Sunge Asahan i, ima na sian Tao Toba. Nang pe songoni sian angka sunge na adong di portibi on, jotjot ma i mula ni uluma sian Harangan dohto Dolok.

## Ujung / Habaoran ni Sunge
Molo Taringot tu Ujung manang habaorang ni Sunge, na somal na, ima tu Tao manang Tu laut, Songon Sungen Asahan, haroro ni aek na sian Tao Toba, Habaoran na ima di Laut di jonok ni huta Tanjung Balai, Mabaor ma aek i tu laut, ima laut na adong di Selat Malaka, Kabupaten Asahan.
Pulo Nias

**Pulo Nias i** ma pandok tu pulo huhut angka pulopulo na tarampe di hasundutan pulo Sumatera di Indonesia, jala sasara administrasi adong dibagas luat ni  provinsi Sumatera Utara. Pulo on marupahon polu naumbalga sian holangholang  pulo di topi laut hasundutan Sumatera, diingani angkup bangso Nias.Huta on mangarihon objek mardalani songon marsalancar, jabu di tingki najolo, bogot tu aek, Lumpat Batu. Pulo angkup bidang ni luat 5.625 km² on diingani 906.832 halak di taon 2022. Pulo Nias tarbagi sian lima huta administrasi, sada kota jala opat kabupaten. 

## Pardalanan
Pardalanan to Pulo Nias sian Kota Medan boi di dalani sian dua sabola tur,laut, jala alogo. Molo mamilit tur-laut antong pardalanan sian kota medan manuju bontean boi didalani andorang hurang lobi 10-12 jom mamangke alunan tur songon motor pribadi, motor seua, manang motor trepel. Molo mamilit pardalanan alogo parhabangon sian kota medan tu Gunungsitoli boi didalani sian Bandara Internasional Kualanamu dohot masa hurang lobi 55 minut tu Bandara Binaka, Mamangke Maskapai Garuda Indonesia jala Lion Air. 

## Pustaha
Jabu Tjong A Fie

**Jabu Tjong A Fie** (Hanzi tradisional: 張耀軒 故居; Hanzi sederhana: 张耀轩 故居; Pinyin: *Zhāng Yàoxuān Gùjū*) ima  jabu na dua malombu dohot di Jalan Ahmad Yani di Kesawan, Medan, Sumatera Utara, na dipagodang ni Tjong A Fie (1860–1921), saudagar Hangka na boi halak godang dohot mandapot tano perkebunan di Medan. Ale, na taon 2009 satonga jabu nai dibukka tu halak dohot ni asing na mardalani jabu on. Jabu on sae i padenggan taon 1900 dohot diaben dohot pangula arsitektur Tionghoa, Eropa, Melayu, dohot art-deco, neng gabe objek wisata sejarah di Medan. Di jabu on, jolma na ro tu si boi mamboto sejarah ni parngoluan ni si Tjong A Fie sian angka gombaran na adong di si, dohot angka barang-arang na dipakke nasida jala marsiajar budaya Melayu-Tionghoa. Tjong A Fie adong pareha dohot Cheong Fatt Tze na dipagodang ni Cheong Fatt Tze Mansion di Penang, Malaysia. Saotik adong do mirip ni jabu ni Tjong A Fie dan Cheong Fatt Tze Mansion. Museum on nga masuk tu sada cagar budaya na dilindungi Kementerian Pendidikan dan Kebudayaan Republik Indonesia.  Alani i, gok partamu data na mangula sejarah dohot budaya masyarakat Tiongkok na adong di Medan, Sumatera Utara.

## Tjong A Fie
Tjong A Fie ima Majoor der Chineezen atau Wali Kota na parjolo di huta Medan tu halak Tionghoa. Tjong A Fie ima jolma pangusaha, parbankingan, dohot kapitan golongan Hangka asal Meizhou, Guangdong, Tiongkok. Sukses do Tjong A Fie mambangun bisnis na balga di halak perkebunan di tano Sumatera, Indonesia. Tjong A Fie namar bisnis balga na poso na gabe nian dungi honna sian 10.000 jolma hatoban, dohot alani hasuksesanna i ma Tjong A Fie jonok hian dohot angka jolma na disegani di Medan, ima salah sadana Sultan Deli, Ma'moen Al Rasyid jala pejabat-pejabat kolonial Bulanda. Sebagai pemimpin halak Tionghoa, Tjong A Fie hormat do masyarakatna tu imna disegani hian do imana. Bisnis ni Tjong A Fie meliputi perkebunan, pabrik minyak kelapa sawit, pabrik gula, bank dohot perusahaan kereta api.

## Arsitektur Jabu Tjong A Fie
Jabu on diadehon tu jolo sian 1895, bagas na 8.000 meter luasna on marpudun dua dohot marpudi 35 sude jabu. Ijabu on, adong dua patung bosi Foo Lions na dibahen tu sipaturege parsadaan utama, dung ibahana songoni jolo dohot marhabis ni sitatuhi artistik. Jabu on marpudi marubinan Venesia on ima marlampu na bagak, na i gabungan ni dua budaya Cina dohot Eropa. Adong ruangan na balga kamarn ni mendiang Tjong A Fie na marhaporsea marbahan ima galang tempat tidur mahoni, pahean sohot sutra, dohot artefak sian jaman na jolo. Di luar ni kamar i, angka na ro mamereng i unang marsahidang-i ruangan mangan tu ruma mardalan sahalak keluarga dohot dapur na godang maralatan tu alu dohot batu mortir jaman jolo. Di pudun dua, adong kuil Kwan Ti Kong dohot Ballroom.

## Punguan Gambar

Ugasan:Tjong A Fie Mansion Gate.jpg|Gerbang na di jolo
Ugasan:Skewed Front View, Tjong A Fie Mansion, Medan.jpg|Sian luar


## Pustaha
Pulo Silalahi

**Pulo Silalahi** ima sada sian angka piga piga pulo na adong dibagasan Tao Toba, Pulo on maringanan di Huta Rumatanggal, Desa Silalahi III, Kecamatan Silahisabungan, Kabupaten Dairi, Sumatera Utara.

## Inganan Marwisata di Pinggir tao
Molo aneng lao hita marwisata tu pinggir ni Tao Toba na adang di Kabupaten Dairi, Inganan ni **Pulo Silalahi** on ma sada sian angka na adong na boi gabe inganan marwisata, adong do piga piga angka naboi si ulahonon ni angka parwisata molo ro tu inganan on, songan mangkail, marlange, maredde di piggir tao songoni na marborgin dibagasan ni tenda.

Sian angka piga piga na boi di ulahon, na gumodang di ulahon angka na marwisata ima mar tenda, hea do adong piga piga hali ulaon na bolon na di ulahon di Pulo Silalahi on taringot tu Martenda, sada sian na adong ima pesta 1.000 Tenda na di ulahon ni sada punguan na margoar Rumah Karya Indonesia manang jotjot ma idok **RKI,** molo angka na ro marwisata, jotjot do ro nasida tu son jala singga do muse nasida di Tambak Raja Silahisabungan, alana dang pola sadia dao ni inganan i.

## Pardalanan Tu Pulo Silalahi

angka na aneng marwisata tu Pulo Silalahi, boi ma ro marhite barita on:

**Sian Simpang Merek**

angka na aneng ro tu inganan on, angka par Medan, Par Huta Kabenjahe, Siantar nang huta na di luat luat i, boi ma masuk marhite dalan sian Simpang Merek, Kecamatan Merek, jala mamolus ma annon sian Sampuran Sipisopiso na adong di huta Tongging, manorus dibolus Desa Paropo I dohot Desa Paropo, ia di holan ni Desa Paropo dohot Desa Silalahi III, disi ma Inganan ni Pulo on, molo mangihutton aturan ni pamarenta, **Pulo Silalahi** on, mangihut ma tu Desa Silalahi III. Molo sian huta Medan, leleng ni pardalan sahat tu Pulo on, hira hira 3 sahat tu 4 jom.

**Sian Simpang Lae Pondom**

Songoni nang dohot angka wisatawan nasian luat na asing, songon Sidikalang, Tigalingga, Samosir, Aceh dohot angka luat luat na sarupa, Mamolus ma sian huta Sumbul Pegagan, di patorus tu Huta Tanjung Baringin, Kecamatan Sumbul, jala sian i di patorus ma muse ma molus masuk tu Harbangan di Simpang Lae Pondom, marhite hite Desa Silalahi I, masuk ma hita sahat tu Desa Silalahi III, ima inganan ni Pulo Silalahi on, molo sian huta Sidikalang, leleng ni pardalan hira hira 1 sahat tu 1,5 jom.

## Pranala Ruar

* Camping.Id
* Info Dairi

## Pustaha
Dolok Sinabung

**Dolok Sinabung** i ma sada dolok na adong di Kabupaten Karo, Sumatera Utara, Indonesia, dolok olo ima sada dolok marapi na aktif sahat tu nuaeng, pussu ni Dolok Sinabung on 2.460 digijang ni laut (di dok ma on mdpl).

## Barita Pultak Dolok Sinabung
Dolok Sinabung on di anggar anggar hea mapultak parjolo sahali di taon 800 Masehi, jala hea do muse mapultak ima na di 27 Agustus taon 2010 jala manorus do pultak dolok on sahat tu tanggal 29 na i.

Mangihut ma muse di tanggal 20 bulan sabolan, na di taon 2013 naung salpu, mapultak ma muse dolok on, ia di parpultak na na di taon 2013 i, sahat do angka abu na sian dolok on tu Kota Medan, ima Kota na dao na mar 80 kilometer sian Dolo Sinabung on.

Di Taon ulakkon do sahera na adong tanda tanda aneng mapultak dolok on, alai di tingki tanggal 22 bulan lima di taon 2016, mapulta ma muse jala adong do na modding di tingkin i., di taon na ro na muse, ima di taon 2017, ulakhon do muse mapultak dolok on, di uduti muse ma i di taon 2018, 2019, 2020, nang di taon 2021.

## Gabe inganan Marwisata di tingki dang pultak

Molo di tingki dang adong tanda tanda na di haluar hon Dolok on, na patandahon bana aneng pultak, godang do ro angka wisatawan ro mardalani laho mangida Dolok on, adong do muse sada Tao di toru ni Dolok on, ima tao na margoar Tao Lau Kawar, na mambahen angka wisatawan mar lomo ni roha aneng sai mian ro tu luat ni Dolok on.

## Piga piga Gombar ni Dolok Sinabung

Ugasan:Sinabung-Gundaling-20100913.JPG|**Dolo Sinabung** di tingki tonang
Ugasan:Mount Sinabung from Simpang Empat 04.jpg|**Dolok Sinabung** di Ida sian Parhutaan
Ugasan:Letusan Sinabung.jpg|Dolok Sinabung 

## Pranala Ruar

* BNPB
* Kompas
* ESDM

## Pustaha
Dolok Sibayak

**Dolok Sibayak** (Hata Batak Karo: *Deleng Sibayak*) ima sada dolok na maringanan di Kabupaten Karo, Sumatera Utara, Indonesia. Molo di Halak Karo jotjot do di dok nasida mandok goar ni Dolok on, Dolok Raja. Dolok Sibayak on ima dolok marapi, jala na hea di boto, mapultak ma on hira hira di na taon 1881 Masehi, Inganan na hira hira mar 50 kilometer ma sian Kota Medan.

## Pardalan laho tu Dolok Sibayak
Molo aneng sahat tu inganan on molo sian Kota Medan, dao na hira hira dua jom pardalan, dalan laho masuk ima sian Huta Berastagi na di Kabupaten Karo, Molo sian Huta Berastagi, mar 1,5 kilometer nai ma pardalan asa sahat tu dalan lao manakke Dolok Sibayak, Leleng ni manake Dolok on, somal na 2 (dua) sampe 3 (tolu) jom ma asa sahat. Jala adong do dibahe piga piga aturan taringot tu angka na aneng ro manakke Dolok on, ima aturan ni pamarettea marhite punguan Pokdarwis na manguluhon molo adong angka na ro tu inganan on. Nion ma aturan atur na di baen nasida :

**Na boi dohot Manangke Dolok saotik otik na marumur 17 taon**

Molo aneng dohot mannake Dolok Sibayak on, saotik otik na ingkon naung mar umur 17 taon, alai molo tung pe dang dope 17 taon boi dohot alai ingkon di dongani natoran na manang adong pemandu na namadongani, dihaen pe aturan on laho manjaga asa unang adong namasa naso dihalomohon ni roha.

**Mambayar pandaptaran Laho Manake**

Angka jolma manang wisatawan na ro na aneng mannake, Mabbayar ma nasida Rp. 10.000 sahalak jolma (Molo Wisatawan Lokal), jala Mabbayar ma Rp. 25.000 Molo Wisatawan sian Bangso na asing, di ruar ni i, mabbayar parkir do muse, Rp. 15.000 Kareta (Na dua ban na) dohot Rp. 20.000 na marmotor (Na opat Ban na).

## Inganan Wisata Populer
Boi di dok, gumodang an do angka na marwisata tu Dolok on daripada Dolok Sinabung, alai nang pe songoni ingkon do sai tong majjaga diri molo aneng mannake dolok on, dang na piga piga hali be adong jolma na ro tu Dolok on, alai dang boi mulak jala dang habotoa tudia lao na, ala mago.

Molo di tanggal 17 Agustus, ima di hari merdeka ni Bangso Indonesia, jotjot do dibahen ulaon mannake di son, ima na di uluhon Pokdarwis, on do muse umbahen lam godang angka jolma na ro tu inganan on.

## Piga piga gombar ni Dolok Sibayak

Ugasan:Mount Sibayak from Semangat Gunung 02.jpg|**Dolok Sibayak** - Kabupaten Karo
Ugasan:Lau sidebuk debuk memamdang gunung sibayak.jpg|**Dolok Sibayak** di ida sian Sidebuk-debuk
Ugasan:Mount Sibayak from Semangat Gunung 01.jpg|**Dolok Sibayak**
Ugasan:Gunung Sibayak 2009 (5502394580).jpeg|Gombar ni **Dolok Sibayak** Taon 2009


## Pustaha

## Pranala Ruar
*Liputan6
* Inilah.com
* Detik Sumut
Museum Batak, Balige

**Museum Batak, Balige** ima sada inganan na dibahen ni amang **[[T. B. Silalahi]],** maringanan ma on di Jl. Pagar Batu No. 88 Desa Silalahi, Kecamatan Balige, Kabupaten Toba Samosir, Provinsi Sumatera Utara. Museum on di bungka hon ma tu angka jolma ma torop, ima na di tanggal 18 bulan sada taon 2011, na di Resmihon amang bokas ni Presinden Indonesia, Susilo Bambang Yodhoyono.

## Serita Partindang ni Musem Batak, Balige
Amang **[[T. B. Silalahi]],** ima na hea gabe Menteri PAN taon 1993 sahat tu taon 1998, jala sana bokkas ni Jenderal ni Bangso Indonesia, mambahen sada Museum na sandiri, asa boi nunut angka naposo ni bangso batak torus dang marputus asa laho mangaluppa angka na pinarsitta ni rohana. Muse, Museum on dibahe dohot ma i laho pasadahon sian onom batak na adong, ima Batak Toba, Batak Karo, Batak Simalungun, Batak Pakpak, Batak Mandailing dohot Batak Angkola.

## Na adong di Museum Batak, Balige

Godang do angka barang barang na adong di bagasan Musem on, adong ma i deba angka barang barang ni amang **[[T. B. Silalahi]]** songon Baju Dinas na tingki Tantara dope ibana, Bintang Jasa tanda kehormatan na, Sanjata na hea pinakke na, dohot ragam angka kenang kenangan na na binoan na sian angka luat portibi na hea gabe inganan na marjalang.

## Jam bungka dohot sigararon di Museum

## Pustaha

## Pranala Ruar
* Detik
* TribunNews
* TobaRia
* Kemendikbud
Tao Siombun

**Tao Siombun** ima sada tao na maringanan di jonok ni huta **Penyabungan,** ima di Kelurahan Dalanlidang, Kabupaten Mandailing Natal manang jotjot idok Madina, dao na holan 500 meter do sian kota Panyabungan. Alani jolok na sian dalan na balga, umbahen Tao Siombun on gabe jotjot dibahen jolma gabe inganan lao marwisata.

angka na poso na aneng marpesta lao mambahen rumatangga naimbaru, jotjot do ma millit inganan on gabe inganan nasida mar gombar laho gabe gombar *Prawedding* nasida.

## Goar ni Tao Siombun
Dang adong umbotosa sian dia do mula ni Goar ni tao on, alai godang do mandok, ala sai jotjot do ro ombun molo borin ni ari, ido umbaen dibahen goar ni Tao on gabe Tao Siombun. Songon goar na i, Siombun tung massai ias do aek ni Tao Siombun on.

## Impola ni aek Tao Siombun tu Luat i
Ala songon goar do ias ni aek ni Tao on, jotjot do aek di tao on dihen lao di pakke nasida di ganum ari ni nasida, adong ma na ma makke lao maridi, adong na mamakke gabe aek si minumon. Jala pamarenta di huta i pe, aek ni tao on do di pakke nasida lao di bahen gabe aek minum di angka jolma na adong di luat i. Di taon 1982 nunga lam godang be muse angka jolma na ro marwiata tu tao on, molo di taon taon na jolo, godang do angka jolma di luat i na mabiar tu tao on, alan godang do nasida na mandok inganan on sumar idaon.

## Pranala Ruar

* Rahipa
* MadinaPos
* TripTrus

## Pustaha
Terminal Tanjung Pinggir

**Terminal Tanjung Pinggir** na tarampe di Kota Pematang Siantar, ojak dibungka angkup Presiden Joko Widodo 9 Pebruari 2023. Tarminal on marupahon sala sada tipe A na diraphon dapot marlapatan ansiat pusok transportasi jala ekonomi, hape sondot sahat tu saonari dang  do pe mardalan sahera diharaphon.

Terminal Tanjung Pinggir dibahen laho tu pusok ekonomi naimbaru jala mangorui jalan na gong pardalan di pusok ni Kota Pematang Siantar. Ulu balerong batangan Transportasi Darat Kalas II Sumatera Utara, Dadan M. Ramdan manatahon ala Terminal on boi mangangkupi aktipitas ekonomi di luati. Terminal on muse di rangrangi lao tu paradehon pasilitas na denggan tu angka panghasea songon inganan papeak,bengkel (inganan sipature), jala toilet.

Nang pe dung dibangun dohot seo hira-hira 39 Miliar jala di ojakhon sataun na salpu. Terminal Tanjung Pinggir sangga dope mangadopi abatabat bagas mangait panumpang. Godang laporan patuduhon ala terminal longo jala dang godang aktipitas, manang na piga supir alunan mangolsohon hurangna panumpang na mamangke terminal on.

## Pasilitas
Pasilitas na adong di terminal nunga pungu alai aktipitas ekonomi hera lapo dang do pe tarbereng. on mambahen suasana terminal tarhilala longo jala hurang manarik tu angka masarakat. Na daumenggan andorang nga di bahen angkup pamarenta luat songon kerjasama dohot marmasam dingkai patuginjang gogo tarik terminal. 

## Pustaha
Terminal Pinang Baris

**Terminal Terpadu Pinang Baris (TTPB)** i ma sala sada sian 2 terminal terpadu paarbishon tur di Kota Medan. Terminal on sudung manare angka bus (motor seua) antar poropinsi huhut bagas poropinsi na masuk tu Kota Medan, sian sabola hasundutan , tarutama bus sian Aceh. Tarminal on tarampe di Kecamatan Medan Sunggal, na marupahon pintu bogot tu Kota Medan sian sabola hasundutan. Panumpang  bus sian Kota Medan lia hian na naek bus sian Terminal Pinang Baris, alana sude operator (jolma na mandalanhon) bus mangarihon garasi bus manang inganan paradian tarsandiri jala panumpang gabe lumobi mangoloi naek sian inganan targora. 

## Angka Bus
Nunga tarbarita sian na hian alai bus Medan-Aceh on jotojot jenges , baru jala mamangke rambar bus na mansai uli. Maol dilului bus na matua na mandalani dalan on

Parusahaan bus targora i ma:

* Putra Pelangi
* Sempati Star
* Kurnia
* Sanura
* PMTOH
* Pusaka
* Royal Otobus
* Antar Lintas Sumatera

## Pasilitas

* Terminal Pinang Baris buka 24 jom, alai tu sidalian hadameon, panumpang ro manogot sahat tu borngin andorang  jom 9.
* Tardapot marmansam pasilitas songon toilet, musola, manang kode sialangon dohot siinumon, Terminal on pe patupahon ruang paima na menak.  

* Terminal Pinang Baris Muse taruha dohot hobason boa songon Trans Metro Deli na manawarhon sian terminal sahat tu marmansam luat di Medan.

## Pustaha
Buhit Sibeabea

**Buhit Sibeabea** ima sada inganan na adong di Harian Boho, Kabupaten Samosir, Sumatera Utara. Na mambahen Buhit on gabe ma narik angka rohani jolma, ima siala adong sada patung na balga di Buhit on, ima patung na margoar Patung Jesus Sibeabea. Dang holan Patung Jesus Sibeabea sajo na mambahen Buhit on gabe mambahen bungka angka rohani jolma laho ro, alai adong do muse di bahen pamarenta dalan na marputar putar na mambahen Buhit on gabe bagak laho gabe inganan mar gombar gombar. Songon panuturiaon ni angka piga piga halak parluat i, Buhit on na jolo dibahen gabe inganan ni parjupangan ni angka raja raja na jolo.

## Sigararon Naeng masu tu Buhit Sibeabea
Molo aneng masuk tubagasan Buhit Sibeabea on, on ma sada boa boa barita taringot tu balga ni sigararon molo ro tu son:

# Na Ro Mardalan Pat : Sian Rp. 5.000 gabe Rp. 10.000  Sada Jolma
# Naro Mar Sipeda : Sian Rp. 10.000 gabe  Rp. 15.000 Sada Jolma
# Na Ro Mar Kareta (Dua ban na) : Sian Rp. 20.000 gabe   Rp. 30.000
# Na Ro Mar Motor (Opat ban na) : Sian Rp. 50.000 gabe   Rp. 100.000
# Bus Engkel : Sian Rp. 100.000 gabe Rp. 200.000
# Bus R6 : Sian Rp. 150.000 gabe Rp. 250.000
# Bus R10 : Rp. 300.000
# Moge R2 : 300.000 

## Pardalanan Laho Tu Buhit Sibeabea
**Sian Medan tu Buhit Sibeabea(**Sian **[[Siattar]])**
* Sian Medan boi ma mar kareta manang mar motor tu Siattar,
* Datorus ma sahat tu inganan ni hasaddaran ni hapal na maringanan di Parapat.
* Sian I di patorus ma marhapal tu Hasaddaran ni kapal na adong di **Buhit Sebeabea**.

**Sian Medan tu Buhit Sibeabean (**Sian Sidikalang''')'''

* Sian Medan di ida ma dalan lao tu Sidikalang, ima ma mangalewati huta Kabenjahe, Kabupaten Karo
* Di nunu ma muse sahat tu Simpang Dua Sidikalang
* Manorus ma muse tu arah simpang Tele
* Sian Simpang Tele di nunut ma muse sahat tu **Buhit Sibeabea**

## Pustaha

## Pranala Ruar
* Liputan6
* Kompas
* Kumparan
Terminal Sibolga

**Terminal Sibolga** i ma pusok transportasi sian darat na mansai ringkot di Kota Sibolga, Sumatera Utara. Terminal on padomuhon Kota Sibolga dohot marmansam wilayah di Sumatera Utara huhut Propinsi la lain. Angkup marlapatan ansiat transit (panoruson) panumpang na laho manorushon pardalanan tu marragam sipareakan. 

Dipajongjong di abat 20, alai nunga marhambang tingki taon 1970-an,di taon 1980-an terminal on  dohot panambahan bangunan jala pasilitas imbaru,  di taon 1990-an di padalan ma padengganhon laho margogohion kapasitas bagas manarei bus jala panumpang.

## Pasilitas

* Loket Karsis : Patupahon Karsis na mampasilitasi panuhoron karsis, diangkup marmansam parusahaan maruar.
* Ruang Paimnahon : Mangarihon ruang paima na bidang huhut menak, dohot pasilitas bangku na domok, Pangali alogo, angkup ni telepisi laho mangapuli disude panumpang.
* Area Parkir : Area parkir mangarihon bidang na boi angka motor pribadi nangpe bus dohot angka namartugas laho patangkashon angka motor na dipeakhon disi.
* Toilet : Pasilitas toilet umum mampar di pigapiga pistik dibagas terminal, huhut haiason jala parawatan na tarradoti dohot denggan. 

## Kenderaan Dohot Jadual
Angka Kenderaan 

* Bus : Patupahon marmansam rute antar-kota balga di Sumatera Utara songon Medan, Padang Sidempuan, jala Tarutung.
* Taksi : Patupahon hobason taksi tu area Sibolga jala humaliangna.
* Ojek : Tarparade muse ojek na turba jala habit laho pardalanan holang jompok.

Jadual haborhaton bus sian Terminal Sibolga somalna dipungka sian manogot sahat tu botari, alai jadual on boi maruba sumurung di ari libur manang masa liburan.Panumpang dianjurhon manjumpangi manang manalepon bagian  terminal manang bus tarhait tu surirang  jadual haborhaton.

## Pustaha
Thamrin Plaza

**Thamrin Plaza** i ma pusok parbalanjoan na tarampe di Kelurahan Sei Rengas II, Kecamatan Medan Area, Kota Medan. Mal na tarampe di jonok pajak Ramai on dibungka di tanggal 23 September 1989,  Jumadihonsa ansiat sala sada Mal a tumua di Medan. Mal on diherbanghon sian PT Supra Uniland Utama, sala sada perusahaan na dipuna Sukanto Tanoto. Thamrin Plaza mampuna godung marlante 7 huhut mawarahon liat 85 lapo na marragam jumadihonsa ansiat inganan marbalanjo ni luat i.

## Pasilitas
Thamrin Plaza manawarhon marmansam pasilitas na mangangkupi bitik manuhor situhoron padohot departemen store (songon kantor), supermarket, angkup ratusan tenant (lapo) sian marmansam rumang hera fashion (mangeol), sialangon dohot sinumon, jala huhut tingkat okupansi (hagogok di bagasan mal) 100%, Mal on boi manggohi haporluon partobo sasara pindan.

Lapo na tarbongal di bagasan Thamrin Plaza :

* Matahari
* Pizza Hut
* Chatime
* Guardian 

Thamrin Plaza di Medan bungka ganup ari mulai jom 10.00 sahat tu 21.00 WIB

## Pustaha
Museum Situs Kota Cina

**Museum Situs Kota Cina** marupahon goar tu situs arkeologi na tampe di topi tao Siombak, Kelurahan Paya Pasir, Kecamatan Medan Marelan, Kota Medan.

## Sarita
Sian abad 11 sahat tu abang  14, Kota Cina i ma bontean renggerengge luat portibi, Hopal na marlabu marasal sian Persia,Hindia jala Tiongkok. Di Kota Cina didapot keramik sian Persia dohot Tiongkok, hepeng koin sian Sri Langka dohot Tiongkok, Jala Patung Budha sian Hindia.

Situs Kota Cina di Medan Marelan nunga diboto sian taon 1970, alai parguraton ni  turiturian na buhai tarboto tingki sabiji ganaganaan najolo pasdo di tingki adong panghalion tano mamangke ulaula na borat laho panimbunan pembangunan dalan Tol Balmera di taon 1986 nasalpu. Kota Cina i ma harajon na duma huhut tardapot tokke sian luat portibi na diingani angka halak sian Tiongkok. Di hatopanna, Bangso Tiongkok ro dohot holomoan lao mangalului paruntungon ngolu lobi jenges na dumenggan sian inganan asalna dohot mangulahon Parboniagaan. 

Ditingki masa Dinasti Song, Bandar Kota Cina mandalani hauararon luat natur jala topi laut di ingani halak sian Tiongkok, dohot bontean masarakat angkup sabola parboniagaan na sibuk. Parboniagaan songon guci,keramik, rompah-rompah, jala ganaganaan India Selatan.Di bandar on muse marlangsung marragam aktipitas budaya. Partanda sian turiturian bontean on di boto dungkon pianulini hau holiholi sian bange hopal. Bnadar Kota Cina sarbob tarlola dung kota on tarhona bala portibi. Luat bontean na marhambang dao tartanom gabe natur. Sian sarita najolo di masarakat, Mangodo ni Kota China di bahen alana mandapot burabura huhut diogai angkup parangan kapah. Salang deba na asing mandok, Kota inganan ni halak Tiongkok mago dungkon dung tarhona tsunami.

Lima abad laos dungkon tokke Kota Cina tarjadi pandangkalon, Bontean na imbaru salpu tindang luat Bandar Labuhan Deli, sangga on luat na adong di Kelurahan Pekan Labuhan na marholang 3 Kilometer sian luat Kota Cina. Turiturian Bandar Labuhan Deli ibangu di taon 1814 dungkon raja patoluhon i ma Tuanku Panglima Pasutan, papindahon pusok pamarentaon Kesultanan Deli tu luat Labuhan Deli. 

## Pustaha
Kantor Pos Medan

**Kantor Pos Medan** i ma kantor pos na balga di Kota Medan, Sumatera Utara, Indonesia. Dibungka di taon 1911, kantor pos on gabe sala sada bangunan na sahat tu saonari sanga dope jongjong di Medan. Peak na di Pusok Kota Medan pas do di sabariba Adaran Merdeka huhut Hotel Dharma Del.

## Rangsa
Kantor Pos Medan buhai dibangun di taon 1909 jala sae di taon 1911, di toru hahapalaon Residen J. Ballot. Bangunan on dirangrangi angkup pangarangrangion Bolanda, Snuyf, na tong ditanda ansiat Direktur Jawatan Ulaon Parkarejoon Umum Bolanda tu Indonesia. 

Tanggal “ANNO 1911” targora di dingding ruar bangunan, ansiat pananda taon pansidungi. Kantor Pos Medan mamangke eol pangarangrang Modern Fungsional manang Art Deco Geometrik, na  ditandai dohot panggunaon borna bontar huhut oren dohot rupa na sahera kubah. 

## Lapatan
Bangunan on mangarihon bidang hirahira 1200 m2 jala timbo sahat tu 20 m, rap angka jandela na balga-balga na mangalehon siingoton tarbungka dohot tiur. Nangpe marguna ansiat Kantor Pos sahat tu saonari. Bangunan on pe gabe Posc Bloc Medan, i ma pusok kreatip na mangalophon marmasam parsadaan industri kreatip hera lompaan, ende, huhut seni, on dibahen asa usaha na metmet jala manonga (UKM), angkup manompahon ruang natorop na manarik tu masarakat. 

## Pustaha